Mizík, Stanislav, poslanec NR SR (2020-09-24):
Vážené kolegyne a kolegovia, pán minister, v dokumente Zahraničná a európska politika sa píše, že Slovensko je slobodný a suverénny štát. Ja sa pýtam: sme slobodný a suverénny štát? Sme slobodný a suverénny štát, keď v Ústave Slovenskej republiky v čl. VII ods. 2 stojí, že právne záväzné akty európskych spoločenstiev a Európskej únie majú prednosť pred zákonmi Slovenskej republiky? Je to naozaj sloboda a suverenita? To kto chce komu nahovoriť, že nariadenia EÚ a Európskej komisie, keď sú nadradené nad zákonmi Slovenskej republiky, že sme slobodní a suverénni? To dakto myslí vážne? A je nutné k tomu dodať, že každé vybočenie z ohradenej úzkej cesty môže byť trestané sankciami, pokutami. Kto túto kazajku ušil? A nám sa budú predkladať, s prepáčením, nejaké kecy o suverenite a slobode? Na začiatku dokumentu je hláška, že máme pôsobiť ako spoľahlivý a zodpovedný partner na európskej a globálnej scéne. A ja sa opäť pýtam, či to nie je trošku ináč. Pýtam sa, či nie je pomenovanie spoľahlivý a zodpovedný partner len zamaskovanie skutočnosti, že sme len poslušní sluhovia geopolitických pánov. Pýtam sa tiež, či členstvo v Európskej únii a NATO znásobuje možnosti presadzovania a obhajoby záujmov Slovenskej republiky. Dávam príklad, nedávny: poslanci vládnej koalície a aj iní odhlasovali vyslanie našich vojakov do Mali a Stredoafrickej republiky. V tomto prípade sa veľmi vážne pýtam, aké presadzovanie a obhajovanie záujmov môžme mať v Mali či Stredoafrickej republike? Či my tam exploatujeme africký urán, ropu, iné suroviny. Neťažia, či neťažili tam napríklad urán vo veľkom Francúzi v oblasti Sahelu? Nie sú to tí Francúzi, ktorí väčšinu elektriky majú z jadrových elektrární a potom sa hrdia, že majú čistú energiu? Aké obhajovanie záujmov budeme presadzovať v Stredoafrickej republike? Aké my máme záujmy v Stredoafrickej republike? Či tam na čele expedičného zboru pôjde pán minister Naď ťažiť krvavé diamanty? Keď Biľak a jeho kumpáni pozvali vojská Varšavskej zmluvy do Československa, boli tieto vojská označené za okupantov. Keď naši vojaci ako súčasť iných armád budú pôsobiť v Afrike, tak čo asi budú? Nebudú pre domácich okupanti? Ale budú. Ale Tuaregovia či aké iné kmene nebudú po nich hádzať kamene, ako sa hádzali kamene a tehly z hotela Slovan v Košiciach po ruských tankoch. Oni obľubujú kalašnikovy a tiež aj naše 58-ky, ktoré sa, čuduj svete, objavili u moslimských vzbúrencov. Že by to boli tie, ktoré predával Galko za jedenásť eur? Nebudú chrániť naši vojaci skorumpované vlády, ktoré sú evidentne tam skorumpované, a ktoré brutálne potláčajú ľudské práva, ku ktorým sa Slovenská republika hrdo hlási? Bolo by vhodné, aby konečne prišli takí poslanci a vláda, ktorí by hájili naozajstné záujmy Slovenskej republiky a neboli len sluhovia cudzích pánov. Zoberiem si napríklad Bielorusko a naše peniaze pre opozíciu. Pán minister, však sa tuším nemýlim, že práve vy ste povedali, že protesty v Bielorusku nie sú riadené zo zahraničia a naše peniaze o chvíľu idú bieloruskej opozícii. To nie je riadenie či podpora opozície? Pán minister, hovorili ste o potrebe NATO. To je v záujme Slovenska provokovať pri hraniciach Ruska? To vám nedôjde, že, nedajbože, v prípade vážneho vojnového konfliktu budeme práve my prvosledový terč? To som vravel aj vášmu predchodcovi. Pláštik NATO. Západné krajiny nás neochránia. Čo urobili západné krajiny v Mníchove? No zradili bývalé Československo a spôsobili tým nástup Hitlera. Takže takéto sú naše empirické skúsenosti s krajinami západu. Čo teraz urobila šialená politika západných krajín so sebou samými? Však títo členovia EÚ dokázali rozvrátiť už samých seba. Dovliekli milión a viac jadrových fyzikov, lekárov a inžinierov, ktorí zrazu stratili vedomosti a diplomy. Pán minister, to je len taká vsuvka, zážitok, hej, aby som charakterizoval, k čomu my spejeme. Moja posledná návšteva v Ríme mala jednu základnú črtu. Všade postávajúci jadrový fyzik častokrát s rituálnymi rezmi a neustále opatrovanie či otravovanie, no a opatrovali sa. To máme rešpektovať Európsku komisiu, ktorú vedú a viedli takí exoti ako škandály vyrábajúci v opitosti pán Juncker či Ursula von der Leyenová, ktorá hneď vymýšľa nové taktiky na prísun migrantov? Toto chceme, pán minister? Ďakujem za slovo.